മലപ്പുറത്തെ ഭീതിയിലാഴ്ത്തി പുലിയുടെ സാന്നിദ്ധ്യം മലയോര മേഖലയില് പുലിയെ കണ്ടതായി നാട്ടുകാര് പുലര്ച്ചെയുള്ള ടാപ്പിങ്ങ് നിര്ത്തണമെന്ന് വനപാലകര് മലപ്പുറം: കരുവാരകുണ്ട് മലയോര മേഖല പുലിപ്പേടിയില്. കക്കറയിലും ചേരിയിലുമാണ് പുലിയിറങ്ങിയതായി നാട്ടുകാര് പറയുന്നത്. ഒരാഴ്ചക്കിടെ ഇത് തുടര്ച്ചയായ സംഭവമാണ്.കഴിഞ്ഞ ദിവസം പുലിയെ കണ്ട അതേ സ്ഥലത്ത് തന്നെവീണ്ടും പുലിയെ കണ്ടത് നാട്ടുകാരെ ആശങ്കയിലാക്കിയിട്ടുണ്ട്.സംഭവത്തെത്തുടര്ന്ന് അഞ്ച് മണിക്ക് മുമ്ബുള്ള ടാപ്പിങ് നിര്ത്തിവെക്കാന് വനപാലകര് നിര്ദ്ദേശം നല്കിയിട്ടുണ്ട്. കക്കറ കുണ്ടോട അലംബീരിയ എസ്റ്റേറ്റില് ടാപ്പിങ്ങിന് പോയ തൊഴിലാളി പാലാട്ടില് സമീറലിയാണ് ബുധനാഴ്ച രാവിലെ ആറിന് രണ്ട് പുലികളെ കണ്ടത്. പുലിയുടെ മുമ്ബില്പ്പെട്ട സമീറലി ഭയന്ന് ഒച്ചവച്ചപ്പോള് ഒരു പുലി ജനവാസ മേഖലയിലേക്കും മറ്റൊന്ന് കാട്ടിലേക്കും പോയതായി ഇയാള് പറഞ്ഞു. മറ്റ് ടാപ്പിങ് തൊഴിലാളികളായ പുത്തന് വീട്ടില് ബിജോ, വേങ്ങര റഫീഖ് എന്നിവര് സമീറലിയുടെ കൂടെയുണ്ടായിരുന്നു. ടാപ്പിങ് തൊഴിലാളികള് പുലികളെ കണ്ട അലംബീരിയ റബ്ബര് എസ്റ്റേറ്റിന് 200 മീറ്റര് അകലെ നിന്നാണ് വളര്ത്തുനായയെ പുലി കടിച്ച് കൊന്നത്. ഇവിടെ വനപാലകര് പുലിക്കെണി സ്ഥാപിച്ചെങ്കിലും പിടികൂടാനായിട്ടില്ല. Stories you may Like